CELEX: 32020R1009
Language: hr
Date: 2020-07-10 00:00:00
Title: Provedbena uredba Komisije (EU) 2020/1009 оd 10. srpnja 2020. o izmjeni provedbenih uredaba (EU) br. 808/2014 i (EU) br. 809/2014 u pogledu određenih mjera u kontekstu krize uzrokovane pandemijom bolesti COVID-19

13.7.2020   
               
               
                  HR
               
               
                  Službeni list Europske unije
               
               
                  L 224/1
               
            
         PROVEDBENA UREDBA KOMISIJE (EU) 2020/1009
         оd 10. srpnja 2020.
         o izmjeni provedbenih uredaba (EU) br. 808/2014 i (EU) br. 809/2014 u pogledu određenih mjera u kontekstu krize uzrokovane pandemijom bolesti COVID-19
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1305/2013 Europskog parlamenta i Vijeća od 17. prosinca 2013. o potpori ruralnom razvoju iz Europskog poljoprivrednog fonda za ruralni razvoj (EPFRR) i stavljanju izvan snage Uredbe Vijeća (EZ) br. 1698/2005 (1), a posebno njezin članak 8. stavak 3., članke 12. i 67. te članak 75. stavak 5.,
         uzimajući u obzir Uredbu (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) br. 485/2008 (2), a posebno njezin članak 62. stavak 2.,
         budući da:
         
                     (1)
                  
                  
                     Člankom 4. stavkom 2. Provedbene uredbe Komisije (EU) br. 808/2014 (3) utvrđuje se najveći broj izmjena programâ ruralnog razvoja koje države članice mogu dostaviti Komisiji. Da bi se državama članicama omogućilo fleksibilnije korištenje programâ ruralnog razvoja u krizi uzrokovanoj pandemijom bolesti COVID-19, najveći broj izmjena utvrđen u tom članku ne bi trebalo primjenjivati na prijedloge izmjena programâ ruralnog razvoja sastavljene u kontekstu krize uzrokovane bolešću COVID-19 koji sadržavaju i elemente koji se ne odnose na krizu, pod uvjetom da se Komisiji dostave do 30. lipnja 2021.
                  
               
                     (2)
                  
                  
                     Iskoristi li se potpora iz EPFRR-a za operacije ublažavanja posljedica krize uzrokovane bolešću COVID-19 i mjere oporavka, to bi moglo značiti da se drugi ciljevi programâ ruralnog razvoja neće moći ostvariti kako je planirano. Takvu bi potporu stoga trebalo pratiti na razini Unije da bi se korištenje financijskih sredstava EPFRR-a u te svrhe moglo objasniti i opravdati.
                  
               
                     (3)
                  
                  
                     U Provedbenoj uredbi (EU) br. 808/2014 utvrđena su pravila primjene Uredbe (EU) br. 1305/2013. Uredbom (EU) 2020/872 Europskog parlamenta i Vijeća (4) izmijenjena je Uredba (EU) br. 1305/2013 tako što je novim člankom 39.b uvedena mjera izvanredne privremene potpore poljoprivrednicima i malim i srednjim poduzećima koji su posebno pogođeni krizom uzrokovanom bolešću COVID-19. Stoga bi pravila za provedbu Uredbe (EU) br. 1305/2013 trebalo izmijeniti da se za novu mjeru utvrdi šifra mjere i odgovarajući pokazatelj ostvarenja.
                  
               
                     (4)
                  
                  
                     Trebalo bi izmijeniti i Provedbenu uredbu Komisije (EU) br. 809/2014 (5) o utvrđivanju pravila za primjenu Uredbe (EU) br. 1306/2013 Europskog parlamenta i Vijeća u pogledu integriranog administrativnog i kontrolnog sustava, mjera ruralnog razvoja i višestruke sukladnosti da se u relevantne odredbe glave IV. koje se primjenjuju na mjere ruralnog razvoja koje nisu povezane s površinom i životinjama uvrsti nova mjera izvanredne privremene potpore poljoprivrednicima i malim i srednjim poduzećima koji su posebno pogođeni krizom uzrokovanom bolešću COVID-19.
                  
               
                     (5)
                  
                  
                     Stoga bi provedbene uredbe (EU) br. 808/2014 i (EU) br. 809/2014 trebalo na odgovarajući način izmijeniti.
                  
               
                     (6)
                  
                  
                     S obzirom na hitnost situacije u vezi s krizom uzrokovanom bolešću COVID-19, ova bi Uredba trebala stupiti na snagu na dan objave u Službenom listu Europske unije.
                     
                  
               
                     (7)
                  
                  
                     Mjere predviđene u ovoj Uredbi u skladu su s mišljenjem Odbora za ruralni razvoj,
                  
               DONIJELA JE OVU UREDBU:
         
            Članak 1.
            Izmjene Provedbene uredbe (EU) br. 808/2014
            Provedbena uredba (EU) br. 808/2014 mijenja se kako slijedi:
            
                        (1)
                     
                     
                        članak 4. stavak 2. treći podstavak točka (a) zamjenjuje se sljedećim:
                        
                                    „(a)
                                 
                                 
                                    u slučaju kada je potrebno poduzeti hitne mjere zbog elementarnih nepogoda, katastrofalnih događaja ili nepovoljnih klimatskih prilika koje su nadležna nacionalna javna tijela službeno proglasila ili zbog znatnih i naglih promjena socioekonomskih uvjeta u državi članici ili regiji, uključujući znatne i nagle demografske promjene koje su posljedica migracija ili prihvata izbjeglica. Ako se neka izmjena programa ruralnog razvoja u kontekstu odgovora na krizu uzrokovanu bolešću COVID-19 kombinira s izmjenama koje se ne odnose na krizu, ovaj se podstavak primjenjuje na sve te izmjene zajedno, pod uvjetom da se prijedlog izmjena programa ruralnog razvoja Komisiji dostavi do 30. lipnja 2021.;”;
                                 
                              
                  
                        (2)
                     
                     
                        u članku 14. stavak 4. zamjenjuje se sljedećim:
                        
                           „4.   Za one vrste operacija za koje je identificiran potencijalni doprinos žarišnim područjima iz članka 5. stavka 1. točke 2. podtočke (a), članka 5. stavka 1. točke 5. podtočaka od (a) do (d) i članka 5. stavka 1. točke 6. podtočke (a) Uredbe (EU) br. 1305/2013, za one vrste operacija za koje je identificiran potencijalni doprinos integraciji državljana trećih zemalja ili za one vrste operacija kojima se pridonosi ublažavanju posljedica krize uzrokovane bolešću COVID-19 i mjerama oporavka, elektronička evidencija operacija iz članka 70. Uredbe (EU) br. 1305/2013 sadržava oznaku (ili oznake) za slučajeve u kojima operacija ima komponentu kojom se pridonosi jednom ili više žarišnih područja ili ciljeva.”;
                        
                     
                  
                        (3)
                     
                     
                        Prilog I. mijenja se u skladu s Prilogom I. ovoj Uredbi;
                     
                  
                        (4)
                     
                     
                        Prilog IV. mijenja se u skladu s Prilogom II. ovoj Uredbi;
                     
                  
                        (5)
                     
                     
                        Prilog VII. mijenja se u skladu s Prilogom III. ovoj Uredbi.
                     
                  
         
            Članak 2.
            Izmjena Provedbene uredbe (EU) br. 809/2014
            Članak 46. Provedbene uredbe (EU) br. 809/2014 zamjenjuje se sljedećim:
            
               
                  „Članak 46.
                  
                  Područje primjene
                  Ova se glava primjenjuje na rashode ostvarene u okviru mjera predviđenih u člancima od 14. do 20., članku 21. stavku 1., osim godišnjih premija u skladu s točkama (a) i (b), članku 27., članku 28. stavku 9., člancima 35. i 36., članku 39.b te članku 51. stavku 2. Uredbe (EU) br. 1305/2013, u članku 35. stavku 1. Uredbe (EU) br. 1303/2013 i članku 20., članku 36. točki (a) podtočki vi., točki (b) podtočkama ii., vi. i vii., članku 36. točki (b) podtočkama i. i iii. u pogledu troškova osnivanja te člancima 52. i 63. Uredbe (EZ) br. 1698/2005.”
               
            
         
         
            Članak 3.
            Stupanje na snagu
            Ova Uredba stupa na snagu na dan objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 10. srpnja 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 347, 20.12.2013., str. 487.
         
         
            (2)  SL L 347, 20.12.2013., str. 549.
         
         
            (3)  Provedbena uredba Komisije (EU) br. 808/2014 od 17. srpnja 2014. o utvrđivanju pravila primjene Uredbe (EU) br. 1305/2013 Europskog parlamenta i Vijeća o potpori ruralnom razvoju iz Europskog poljoprivrednog fonda za ruralni razvoj (EPFRR) (SL L 227, 31.7.2014., str. 18.).
         
            (4)  Uredba (EU) 2020/872 Europskog parlamenta i vijeća od 24. lipnja 2020. o izmjeni Uredbe (EU) br. 1305/2013 u pogledu posebne mjere za pružanje izvanredne privremene potpore u okviru Europskog poljoprivrednog fonda za ruralni razvoj (EPFRR) kao odgovor na izbijanje bolesti COVID-19 (SL L 204, 26.6.2020., str. 1.).
         
            (5)  Provedbena uredba Komisije (EU) br. 809/2014 оd 17. srpnja 2014. o utvrđivanju pravila za primjenu Uredbe (EU) br. 1306/2013 Europskog parlamenta i Vijeća u pogledu integriranog administrativnog i kontrolnog sustava, mjera ruralnog razvoja i višestruke sukladnosti (SL L 227, 31.7.2014., str. 69.).
      
      
         
            PRILOG I.
            U tablici u dijelu 5. Priloga I. Uredbi (EU) br. 808/2014 dodaje se sljedeći redak:
            
               
                           „Članak 39.b Uredbe (EU) br. 1305/2013
                        
                        
                           izvanredna privremena potpora poljoprivrednicima i malim i srednjim poduzećima koji su posebno pogođeni krizom uzrokovanom bolešću COVID-19
                        
                        
                           
                              21
                           
                        
                        
                           izvanredna privremena potpora poljoprivrednicima i malim i srednjim poduzećima koji su posebno pogođeni krizom uzrokovanom bolešću COVID-19”
                        
                        
                           21
                        
                     
         
      
      
         
            PRILOG II.
            U tablici u točki 3. Priloga IV. Uredbi (EU) br. 808/2014 redak o pokazatelju ostvarenja O.4 zamjenjuje se sljedećim:
            
               
                           „O.4
                        
                        
                           
                              Broj poljoprivrednih gospodarstava/korisnika kojima je dodijeljena potpora
                           
                        
                        
                           3 (članak 16.), 4.1 (članak 17.), 5 (članak 18.), 6 (članak 19.), 8.1 do 8.4 (članak 21.), 11 (članak 29.), 12 (članak 30.), 13 (članak 31.), 14 (članak 33.), 17.1 (članak 36.), 21 (članak 39.b) (Uredba (EU) br. 1305/2013)”
                        
                     
         
      
      
         
            PRILOG III.
            U točki 1. podtočki b) Priloga VII. Uredbi (EU) br. 808/2014 opis „Tablice C” zamjenjuje se sljedećim:
            
                        „—
                     
                     
                        Tablica C: Raščlamba za relevantna ostvarenja i mjere, po vrsti područja, spolu i/ili dobi, po operaciji za operacije kojima se pridonosi integraciji državljana trećih zemalja te po operaciji i vrsti potpore za operacije kojima se pridonosi ublažavanju posljedica krize uzrokovane bolešću COVID-19 i mjerama oporavka”